Paramé

Paramé estas malnova komunumo de departemento Ille-et-Vilaine, kiu kuniĝis kun Saint-Servan kaj Saint-Malo en 1967. Ĝi situas oriente de Saint-Malo, al kiu ĝi estas ligita per "Le Sillon". Paramé estas konata pro sia plaĝo longa je preskaŭ 2 kilometroj plejofte nomita "plaĝo de Rochebonne".

 Historio 
La nomo Paramé venas de la gaŭla vorto Parama, kiu signifas « la plej alta », kaj nomas altebenaĵon abrupte kliniĝantan ĝis la marnivelo, inter la malsupro de Rousses kaj la malsupro de Masses.

 Mezepoko 

En la 6-a jc, supre de altebenaĵo de Paramé, estis kreita priorejo kun nomo « Priorejo Saint-Domin » aŭ Lann Donneck, tiu lasta estis akompananto de sankta Malo, kiu albordiĝis kun 33 religiuloj sur insulo Cézembre. Donneck estis komisiita fondi religian domon. Kapelo dediĉita al sankta Domin ekzistis en 1249 .

 Modernaj tempoj 

Fuĝantaj persekutoj, anglaj benediktanoj instaliĝis en Paramé ekde 1611 antaŭ ol migri al Saint-Malo. En la 17-a kaj 18-a jc, pluraj militaj kampadejoj estis starigitaj por malhelpi anglajn albordiĝojn.

 1758. Angla albordiĝo en Cancale la 5-an de junio. Ili starigis kampadejon kun 4000 soldatoj inter Paramé kaj Saint-Ideuc, prirabis kaj detruis multajn ŝipojn en Saint-Servan. La angloj reenŝipiĝis la 10-an sekve de sciigo pri alveno de francaj trupoj el Malsupra Bretonio kaj Normandio.
 Franca revolucio 

En 1789, la du paroĥoj Paramé kaj Rothéneuf fariĝis du komunumojn arigitajn en kantonon. Rothéneuf estis la haveno de Paramé. Kun preteksto ke ĝi estis tro malgranda kaj enklavigita, komunumo Saint-Ideuc estis definitive neniigita kaj integrita en Paramé, la 7-an de  decembro 1792.

 19-a jc 
eta|Paramé Bd de Rochebonne
eta|Tramo deiranta al Rothéneuf
eta|Tramo antaŭ la malnova preĝejo

En la 31-a de julio 1849 aperis la unua mencio de « Marbanoj » sur la registrolibroj de la komunumo.

Granda britaro tie loĝis fine de la 19-a jc.

 1898. Inaŭguro de tramlinio Paramé-Cancale.

 20-a jc 
 1921. Prezidanta dekreto de la 13-a de aŭgusto igis Paramé "klimatan stacion".
Tiu dekreto permesas al la urbodomo pagigi restadtakson, kiu utilos por salubrigo. La urba konsilio, por promocii turismon, decidis krei blazonon por la urbo.

 1931. Inaŭguro de nova "hôtel des Postes, Télégraphes, Téléphones" (domo de Poŝto, telegrafoj kaj telefonoj) supre de bulvardo Rochebonne fare de ministro pri Poŝtoj Charles GuernierPierre-André Pincemin, Mémoire de Paramé, eldoninto "éd. Danclau", 1996. (ĝi tie restos ĝis en 1993 kaj inaŭguro de nova poŝtoficejo apud la malnova urbodomo).

 Dua mondmilito 
Paramé estis batalloko inter usonaj kaj germanaj trupoj en aŭgusto 1944 okaze de la liberigo de Saint-Malo, kiun germanoj estis transformintaj en fortreson. Paramé tiam konsistigis defendlinion. Estis kontraŭtanka linio de  plaĝo de Minihic, iranta tra Réservoirs, fontano aŭ Pèlerins, ponto Robert, la Godelle kaj finiĝanta ĉe la fervojoJean Le Masson, La Bataille et la libération de Paramé, p. 15, 1945.

La batalo por la liberigo de Paramé daŭris unu semajnon.

 Kuniĝo de la tri komunumoj 
Ideo pri kuniĝo de la tri urboj Saint-Malo, Saint-Servan kaj Paramé estis malnova ideo.

 Administrado 

 Kvartaloj 
Malnova komunumo Saint-Ideuc estis ligita al Paramé ekde julio 1792, fariĝante kvartalon. La paroĥo de Saint-Ideuc dependis de diocezo de Dol.

eta|Lumturo de Rochebonne.

 Loka kulturo kaj heredaĵo 

 Lokoj kaj monumentoj 
 Digo de Paramé aŭ digo de Rochebonne : konstruita de 1883 ĝis 1913. Longa je , ĝi celis protekti la malnovajn sablajn dunojn kontraŭ la maro kaj ebligi konstruadon de nova kvartalo, tiel lanĉante Paramé kiel banurbon.
eta|Malnova preĝejo de Paramé
 Malnova urbodomo de Paramé en preĝejo el granito de la 18-a jc
 Domo de Ernest Renan (apud la termobanejo de Paramé).
 Skulptitaj rokoj de Rothéneuf, faritaj de pastro Fouré.
 Lumturo de Rochebonne.
 Monumento al militmortintoj, skulptita de Louis Henri Nicot.

 Elstaruloj ligitaj al  Paramé 
 Théophile Briant (1891-1956), bretona poeto,
 Georges Coudray (1902-1998), deputito kaj lasta urbestro de la komunumo,
 Eugène Herpin (1862-1942), loka advokato kaj historiisto.
 Fratoj Ruellan, 6 el la 10 fratoj mortis ĉe la fronto dum la unua mondmilito

 Malnova blazono 

 Notoj kaj referencoj 

 Bibliografio 

 Dominique Bodin, Théophile Briant in Bulletin de la Société d'histoire et d'archéologie de l'arrondissement de Saint-Malo., 1996, p 297. 
 A. Roman, Paramé 1789-1799 in Bulletin de la Société d'histoire et d'archéologie de l'arrondissement de Saint-Malo., 1989, p 105.
 A. Vercoutère, « Histoire de Paramé » in Bulletin de la Société d'histoire et d'archéologie de l'arrondissement de Saint-Malo., 1992, p. 249.
 Numeroj de Paramé mondain : écho des plages de Paramé et Rothéneuf en Gallica, la cifereca biblioteko de Nacia Biblioteko de Francio

 Eksteraj ligiloj 

 Paramé – Rothéneuf sur TTT-ejo de urbo Saint-Malo 

Kategorio:Malaperintaj komunumoj de Ille-et-Vilaine
Kategorio:Banstacioj de Francio
Kategorio:Côte d'Émeraude
Kategorio:Paramé